MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 25449/19.04.2024

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul :

# RAPORT DE SPECIALITATE

la proiectul de hotărâre pentru modificarea HCL nr. 161/27.06.2013 privind trecerea din administrarea Consiliului local al municipiului Satu Mare în administrarea unităților de învățământ preuniversitar de stat a clădirilor necesare desfășurării procesului de învățământ și a terenului aferent

Prin Hotărârea Consiliului Local al municipiului Satu Mare nr.161/27.06.2013, clădirile necesare desfășurării procesului de învățământ împreună cu terenul aferent acestora au fost date în administrarea unităților de învățământ preuniversitar de stat. De la data aprobării, această hotărâre a suferit o serie de modificări și completări în ceea ce privește Anexa nr.1, ultima modificare fiind aprobată prin Hotărârea Consiliului Local al municipiului Satu Mare nr. 258/31.08.2023.

Urmare a finalizării demersurilor de publicitate imobiliară pentru imobilul în care își desfășoară activitatea Grădinița cu Program Prelungit nr. 7, situat în Satu Mare, Str. 1 Decembrie 1918 nr. 7, se impune actualizarea elementelor de identificare respectiv: C1-Cladire Dp+P+1E+M, Sc sol = 348,9 mp, Scd= 1340,9 mp.

Totodată prin adresa Colegiului Național ”Mihai Eminescu” Satu Mare nr. 463/03.04.2024, înregistrată la Primăria municipiului Satu Mare sub nr. 20989/03.04.2024 ne comunică valorile rezultate în urma reevaluării la două dintre clădirile deținute în administrare drept urmare în vederea corelării datelor, se impune modificarea valorilor de inventar cuprinse în anexa la H.C.L. nr. 161/2013 conform art. 2 din prezentul proiect de hotărâre.

Având în vedere faptul că la imobilul în care funcționează Liceul Tehnologic ”Ion I.C. Brătianu” situat în Satu Mare, Bdul Vasile Lucaciu nr. 1 s-a finalizat operațiunea de apartamentare, operațiune care are ca și consecință sistarea stării de indiviziune deoarece situația juridică până la acest moment nu era coroborată cu situația faptică respectiv fiecare proprietar are intrare separată la unitatea individuală pe care o deține în folosință efectivă, este necesară modificarea elementelor de identificare ale imobilului și în mod corespunzător a valorilor de inventar.

În ce privește modificarea valorii de inventar a unor clădiri deținute în administrare de către Liceul Tehnologic ”Constantin Brâcuși” respectiv C1, C2 și C5, aceasta este necesară urmare a finalizării obiectivului de investiții ”Modernizare infrastructură educațională Liceul Tehnologic ”Constantin Brâncuși” prin care cele 3 corpuri de clădire au fost reabilitate ceea ce duce la majorarea valorii de inventar cu valoarea investiției.

Luând în considerare cele prezentate mai sus şi ţinând cont de prevederile art. 129 alin. (2) lit. c) din OUG nr. 57/2019 privind Codul administrativ, potrivit căruia Consiliul local are atribuţii în administrarea domeniului public și privat al municipiului, înaintăm prezentul proiect de hotărâre consiliului local cu propunere de aprobare.

Şef serviciu,

Mihaela Faur

Faur Mihaela/2 ex